**ΔΕΛΤΙΟ ΤΥΠΟΥ**

**Hellenic International Business Angels Summit (HIBAS), 23 & 24 Ιουνίου 2022**

**Πρόσκληση στις ελληνικές start-ups να υποβάλλουν αίτηση**

**για να παρουσιάσουν τα σχέδιά τους σε Επιχειρηματικούς Αγγέλους**

**Αθήνα, 8 Απριλίου 2022** | Το Ελληνικό Δίκτυο Επιχειρηματικών Αγγέλων **(HeBAN)**, το Ευρωπαϊκό Δίκτυο Επιχειρηματικών Αγγέλων **(EBAN)** και η Ελληνική Εταιρεία Επενδύσεων και Εξωτερικού Εμπορίου **(Enterprise Greece)**, συνδιοργανώνουν στην Αθήνα το συνέδριο **Hellenic International Business Angels Summit (HIBAS-2022)**, στις 23 και 24 Ιουνίου 2022.

Στόχος του Hellenic International Business Angels Summit είναι να φέρει σε επαφή Επιχειρηματικούς Αγγέλους από όλο τον κόσμο με Venture Capital Funds, Επιταχυντές και νεοφυείς επιχειρήσεις από την Ελλάδα, ώστε να δικτυωθούν. Παράλληλα, θα προσφέρει στις ελληνικές start-ups την ευκαιρία να παρουσιάσουν τα επιχειρηματικά τους σχέδια, ώστε να αντλήσουν χρηματοδότηση.

Η πρόσβαση στο συνέδριο θα είναι αυστηρά με πρόσκληση, ενώ οι νεοφυείς εταιρείες θα επιλεγούν από επιτροπή που θα απαρτίζεται από μέλη του Hellenic Business Angels Network (HeBAN) και του European Business Angels Network (EBAN).

Οι start-ups που επιθυμούν να υποβάλλουν αίτηση θα πρέπει να είναι:

1. Εταιρείες πρώιμου σταδίου (που έχουν δηλ. συγκεντρώσει λιγότερα από 500.000 € σε επενδυτικά κεφάλαια μέχρι σήμερα).
2. Εταιρείες που αναζητούν ενεργά επενδυτικά κεφάλαια από 50.000 € έως 1 εκατομμύριο €.

3. Εταιρείες με έδρα ή δραστηριότητα στην Ελλάδα.

Εκτός από την συμμετοχή στο pitching session, οι start-ups θα μπορούν να παρακολουθήσουν όλα τα εργαστήρια και τις ενότητες του συνεδρίου, εξασφαλίζοντας έτσι περισσότερες ευκαιρίες για δικτύωση με τους συνέδρους.

Περισσότερες πληροφορίες για το Συνέδριο και τις προϋποθέσεις συμμετοχής, μπορείτε να βρείτε εδώ: <https://ibasummit.org/register/>

Τα βασικά θέματα του συνεδρίου είναι:

● Από την εκκίνηση έως το scaling up: Ο θεμελιώδης ρόλος των Business Angels στο οικοσύστημα καινοτομίας.

● Η βιώσιμη μετάβαση: Οι επενδύσεις με βιώσιμο αντίκτυπο και πώς οι Επιχειρηματικοί Άγγελοι μπορούν να επιταχύνουν τη θετική αλλαγή.

● Διασυνοριακές επενδύσεις Αγγέλων: Δημιουργία χαρτοφυλακίου με τις καλύτερες start-ups του κόσμου.

● Συνεπένδυση: Ευθυγράμμιση συμφερόντων για περισσότερο επωφελείς επενδύσεις.

Με επιφανείς ομιλητές, στοχευμένες παράλληλες συνεδρίες και επιμορφωτικά εργαστήρια, το HIBAS-2022 φιλοδοξεί να προωθήσει την καινοτομία και το ελληνικό start-up οικοσύστημα στην ευρωπαϊκή και όχι μόνο, κοινότητα Επιχειρηματικών Αγγέλων.

Το συνέδριο εντάσσεται στο στρατηγικό πλάνο της Enterprise Greece για τη διασύνδεση της ελληνικής start-up σκηνής με την αγορά και τους επενδυτές.

Για περισσότερες πληροφορίες δείτε εδώ: [www.ibasummit.org](http://www.ibasummit.org)

**Enterprise Greece**

Η Εταιρεία Enterprise Greece (Ελληνική Εταιρεία Επενδύσεων και Εξωτερικού Εμπορίου Α.Ε.) είναι ο αρμόδιος εθνικός φορέας, υπό την εποπτεία του Υπουργείου Εξωτερικών, για την προσέλκυση επενδύσεων στην Ελλάδα και την προώθηση των εξαγωγών, με στόχο να προβάλλει τη χώρα ως ελκυστικό επενδυτικό προορισμό και να προωθεί τα ανταγωνιστικά εξαγωγικά προϊόντα και υπηρεσίες της Ελλάδας.

**Περισσότερες Πληροφορίες για συντάκτες:**

ENTERPRISEGREECE | Γραφείο Τύπου– 210 3355705, Χρήστος Ρουμελιώτης c.roumeliotis@eg.gov.gr